“O‘zbekneftgaz” AJ tadbirkorlarga manfaatli taklif bilan chiqmoqda

“O‘zbekneftgaz” aksiyadorlik jamiyati tadbirkorlarga Respublikamiz viloyatlarida joylashgan yoqilg‘i quyish shoxobchalari, sut va go‘sht mahsulotlarini qayta ishlash korxonalari, baliqchilik va asalarichilik xo‘jaliklari va boshqa obyektlar shaklida tayyor biznesni sotib olishni taklif etmoqda.
Kompaniya “O‘zbekneftgaz” aksiyadorlik jamiyati balansida bo‘lgan 156 ta obyektni ochiq savdolarga qo‘ygan bo‘lib, bu ularni xususiy mulkka aylantirishning noyob imkoniyatidir.
Qishloq joylarda tadbirkorlik bilan shug‘ullanadigan ishbilarmonlarni savdoga qo‘yilgan chorvachilik va kolbasa ishlab chiqarish sexlari, issiqxonalar va parrandachilik xo‘jaliklari, intensiv bog‘lar va bog‘dorchilik xo‘jaliklari, sovutish uskunalari va qandolat mahsulotlari ishlab chiqarish sexlari qiziqtirishi mumkin.
Shuni inobatga olish kerak, savdoga qo‘yilgan obyektlarning ko‘pi tayyor biznes bo‘lib, deyarli qo‘shimcha sarmoya talab qilmaydi. Bu tadbirkorlar, ayniqsa, viloyatlarda ish yurituvchi ishbilarmonlar uchun muvaffaqiyatli biznesning asosi bo‘lishi mumkin.
Savdolarga, shuningdek, viloyatlarda joylashgan tayyor korxonalar ham qo‘yilgan. Ular orasida to‘qimachilik korxonalari, do‘konlar binolari, omborxonalar, yotoqxonalar, poliklinikalar, sport majmualari va hattoki, zotdor otlarni ko‘paytirish va tayyorlash majmuasi.
Obyektlarning to‘liq ro‘yxati bilan “O‘zbekneftgaz” aksiyadorlik jamiyati rasmiy sayti www.uzneftegaz.uz’ning “Aktivlarni sotish” bo‘limida yaqindan tanishsangiz bo‘ladi. Tadbirkorlar mazkur bo‘limda aktivlar ro‘yxati va har bir obyekt bo‘yicha batafsil ma’lumotni olishlari mumkin, shuningdek, qiziqtirayotgan savollar bo‘yicha murojaat qilinadigan shaxslar ma’lumotlari.
Bugungi kunda amalga oshirilayotgan islohotlar doirasida ko‘plab o‘zbekistonliklar o‘zlarining tadbirkorlik imkoniyatlarini ro‘yobga chiqarishga intilmoqda. Biznesni yo‘lga qo‘yish va kengaytirish uchun yaxshi zamin bo‘lmish ushbu obyektlarni xarid qilish orqali Siz muvaffaqiyat sari qadam qo‘yasiz!
“O‘zbekneftgaz” aksiyadorlik jamiyatining obyektlarni sotib olish bo‘yicha telefoni (71) 236-02-16.